title: 2004/895/EF Rådets afgørelse af 19. november 2004 om indgåelse af en aftale mellem Det Europæiske Fællesskab og regeringen for Ukraine om handel med visse stålprodukter#Aftale mellem Det Europæiske Fællesskab og regeringen for Ukraine om handel med visse stålprodukter

text:
               28.12.2004

               DA

               Den Europæiske Unions Tidende

               L 384/22

         RÅDETS AFGØRELSE
   af 19. november 2004
   om indgåelse af en aftale mellem Det Europæiske Fællesskab og regeringen for Ukraine om handel med visse stålprodukter
   (2004/895/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2,
   under henvisning til forslag fra Kommissionen, og
   ud fra følgende betragtninger:

               (1)

               Partnerskabs- og samarbejdsaftalen mellem De Europæiske Fællesskaber og deres medlemsstater og Ukraine (1) trådte i kraft den 1. marts 1998.

               (2)

               Ifølge artikel 22, stk. 1, i partnerskabs- og samarbejdsaftalen skal handel med visse stålprodukter reguleres på grundlag af nævnte aftales afsnit III, undtagen artikel 14, og af bestemmelserne i en aftale.

               (3)

               I perioden 1995-2001 var handelen med visse stålprodukter genstand for aftaler mellem par–terne og i 2002, 2003 og 2004 genstand for særlige ordninger. Det er derfor hensigtsmæssigt, at disse for så vidt angår 2004 erstattes med endnu en aftale, som tager hensyn til udviklingen i forbindelserne mellem parterne.

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   1.   Aftalen mellem Det Europæiske Fællesskab og regeringen for Ukraine om handel med visse stålprodukter godkendes herved på Fællesskabets vegne.
   2.   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at underskrive den i artikel 1 omhandlede aftale med bindende virkning for Fællesskabet.

      Udfærdiget i Bruxelles, den 19. november 2004.

            På Rådets vegne

         J. P. H. DONNER

            Formand

      (1)  EFT L 49 af 19.2.1998, s. 3.
    ---documentbreak---

               28.12.2004

               DA

               Den Europæiske Unions Tidende

               L 384/23

         AFTALE
   mellem det Europæiske Fællesskab og regeringen for Ukraine om handel med visse stålprodukter
   DET EUROPÆISKE FÆLLESSKAB, i det følgende benævnt »Fællesskabet«,
   på den ene side, og
   REGERINGEN FOR UKRAINE, på den anden side,
   tilsammen benævnt »parterne«,
   ud fra følgende betragtninger:
   SOM TAGER I BETRAGTNING, at partnerskabs- og samarbejdsaftalen mellem De Europæiske Fællesskaber og deres medlemsstater og Ukraine trådte i kraft den 1. marts 1998,
   SOM ØNSKER at fremme en ordnet og afbalanceret udvikling af stålhandelen mellem Fællesskabet og Ukraine,
   SOM TAGER I BETRAGTNING, at artikel 22, stk. 1, i partnerskabs- og samarbejdsaftalen fastsætter, at handelen med EKSF-produkter reguleres på grundlag af nævntes aftales afsnit III, undtagen artikel 14, og bestemmelserne i denne aftale,
   SOM HOLDER SIG FOR ØJE, at Ukraine forbereder sig på tiltrædelse af Verdenshandelsorganisationen (WTO), og at Det Europæiske Fællesskab støtter Ukraines integration i det internationale handelssystem,
   SOM TAGER I BETRAGTNING, at handelen med visse stålprodukter i perioden 1995-2001 var genstand for aftaler mellem parterne og i 2002, 2003 og 2004 genstand for særlige ordninger. Disse bør derfor for så vidt angår 2004 erstattes af en ny aftale, der tager hensyn til udviklingen i forbindelserne mellem parterne,
   SOM PÅ NY BEKRÆFTER parternes tilsagn om at ville fuldføre liberaliseringen af handelen med stålprodukter, der er omfattet af denne aftale, så snart betingelserne derfor er opfyldt,
   SOM TAGER I BETRAGTNING, at denne aftale bør ledsages af et samarbejde mellem parterne vedrørende deres stålindustrier, herunder passende udveksling af information, i kontaktgruppen som omhandlet i artikel 22, stk. 2, til partnerskabs- og samarbejdsaftalen,
   ER BLEVET ENIGE OM FØLGENDE:
   Artikel 1
   1.   Denne aftale gælder for handel med de stålprodukter, der er opført i bilag I til denne aftale, og som har oprindelse i parterne.
   2.   Samhandelen med stålprodukter, som ikke er opført i bilag I, underlægges ikke kvantitative lofter og reguleres på grundlag af de relevante bestemmelser i partnerskabs- og samarbejdsaftalen, navnlig bestemmelserne vedrørende antidumpingprocedurer og beskyttelsesforanstaltninger.
   3.   Hvad angår anliggender, der ikke er omfattet af denne aftale, finder partnerskabs- og samarbejdsaftalens relevante bestemmelser anvendelse.
   Artikel 2
   1.   Parterne er enige om for aftalens løbetid at indføre og opretholde ordningerne med de kvantitative lofter, der er fastsat i bilag II til denne aftale, for Ukraines udførsel til Fællesskabet af de produkter, der er anført i bilag I. Denne udførsel undergives en ordning med dobbeltkontrol, som er beskrevet i protokol A til denne aftale, i det følgende benævnt »protokol A«.
   2.   Parterne bekræfter på ny, at de forpligter sig til at gennemføre fuld liberalisering af handelen med stålprodukter, der er nævnt i bilag I, så snart betingelserne derfor er opfyldt.
   3.   For produktgrupper, der er opført af bilag I, vil de mængder, der er omfattet af importlicenser udstedt af Fællesskabet på grundlag af Rådets afgørelse 2003/893/EF af 15. december 2003, blive afskrevet på de kvantitative lofter i bilag II, fra 1. januar 2004 og indtil denne aftales ikrafttræden.
   4.   Indførsel af mængder ud over dem, der er anført i bilag II, tillades, hvis EF-industrien er ude af stand til at imødekomme den interne efterspørgsel, og der opstår forsyningsknaphed på et eller flere af de produkter, der er anført i bilag I. Der finder straks konsultationer sted på anmodning af en af parterne med henblik på at fastslå omfanget af forsyningsknapheden. Efter afslutning af konsultationerne iværksætter Fællesskabet på basis af objektive bevisligheder sine interne procedurer for forhøjelse af mængderne i bilag II.
   5.   Hver af parterne kan til enhver tid anmode om konsultationer vedrørende:

               —

               de i bilag II fastsatte kvantitative lofters niveau, hvis forholdene omkring de produkter, der er omfattet af bilag I,  har væsentlig forværret eller bedret sig

               —

               muligheden for at overføre uudnyttede mængder omhandlet i bilag II fra en underudnyttet produktgruppe til andre grupper.

         Artikel 3
   1.   Indførsel til Fællesskabets toldområde med henblik på fri omsætning af produkter, der er anført i bilag I, er betinget af, at der fremlægges en eksportlicens udstedt af de ukrainske myndigheder samt et oprindelsesbevis i overensstemmelse med bestemmelserne i protokol A.
   2.   Indførsel til Fællesskabets toldområde af produkter, der er anført i bilag I, er ikke undergivet de kvantitative lofter, som er fastsat i bilag II, hvis de som led i den administrative kontrolordning, der er gældende i Fællesskabet, angives som bestemt til genudførsel fra Fællesskabet i uændret stand eller efter forarbejdning.
   Artikel 4
   1.   Med henblik på at gøre dobbeltkontrolordningen så effektiv som mulig og mindske mulighederne for misbrug og omgåelse mest muligt

               —

               underretter myndighederne i Fællesskabet senest den 28. i hver måned de ukrainske myndigheder om de importbevillinger, der er givet i den foregående måned

               —

               underretter de ukrainske myndigheder senest den 28. i hver måned myndighederne i Fællesskabet om de eksportlicenser, der er udstedt i den foregående måned.

         I tilfælde af betydelige afvigelser kan begge parter under hensyntagen til tidsfaktorerne i forbindelse med sådanne oplysninger anmode om konsultationer, der straks skal indledes.
   2.   Uanset stk. 1 og for at sikre, at aftalen fungerer effektivt, er parterne enige om at tage alle nødvendige skridt til at forebygge, undersøge og tage alle nødvendige retlige og/eller administrative skridt mod omgåelse navnlig i form af omladning, omdirigering, urigtige angivelser vedrørende oprindelsesland eller -sted, forfalskning af dokumenter, falske angivelser vedrørende et produkts mængde, beskrivelse eller tarifering. Parterne er derfor enige om at fastsætte de nødvendige retsregler og administrative procedurer, som gør det muligt effektivt at skride ind over for sådanne omgåelser, herunder vedtagelse af retsmidler mod de pågældende eksportører og/eller importører.
   3.   Er en af parterne på grundlag af foreliggende oplysninger af den formening, at bestemmelserne i denne aftale omgås, kan den anmode om konsultationer med den anden part, der straks afholdes.
   4.   Indtil resultaterne af de konsultationer, der er nævnt i stk. 3, foreligger, skal regeringen for Ukraine som en forebyggende foranstaltning, og hvis Fællesskabet anmoder herom, træffe alle nødvendige foranstaltninger til i tilfælde, hvor der foreligger tilstrækkeligt bevis for omgåelse, at sikre, at der gennemføres tilpasninger af de kvantitative lofter, om hvilke der forventes opnået enighed efter de i stk. 3 omhandlede konsultationer, i det kalenderår, i hvilket anmodningen om konsultationer i henhold til stk. 3 blev indgivet, eller for det følgende år, hvis kontingentet for dette år er opbrugt.
   5.   Skulle parterne under de i stk. 3 omhandlede konsultationer ikke være i stand til at nå til en gensidigt tilfredsstillende løsning, har Fællesskabet ret til i tilfælde, hvor der foreligger tilstrækkeligt bevis for, at produkter, der er anført i bilag I, og som har oprindelse i Ukraine, er blevet indført ved omgåelse af denne aftale, at afskrive de pågældende mængder på de kvantitative lofter, der er fastlagt i bilag II.
   6.   Skulle parterne under de i stk. 3 omhandlede konsultationer ikke nå til en gensidigt tilfredsstillende løsning, har Fællesskabet, hvis der er tilstrækkeligt bevis for, at der foreligger urigtige angivelser vedrørende mængden, beskrivelsen eller tariferingen af produkter, ret til at nægte at indføre de pågældende produkter.
   7.   Parterne er enige om at samarbejde fuldt ud med henblik på at forebygge og effektivt behandle alle problemer, der opstår som følge af omgåelse af denne aftale.
   Artikel 5
   1.   De kvantitative lofter, der fastsættes i henhold til denne aftale for indførsel til Fællesskabet af stålprodukter, der er anført i bilag I, opdeles ikke af Fællesskabet i regionale kvoter.
   2.   Parterne samarbejder for at hindre pludselige og skadelige ændringer i det traditionelle samhandelsmønster. Indtræffer der en pludselig og skadevoldende ændring i det traditionelle samhandelsmønster (f.eks. regional koncentration eller tab af traditionelle kunder), kan Fællesskabet anmode om konsultationer med henblik på at finde en tilfredsstillende løsning på problemet. Sådanne konsultationer finder sted omgående.
   3.   Ukraine bestræber sig for at sikre, at udførslen til Fællesskabet af produkter, der er anført i bilag I, fordeles så jævnt som muligt over året. Indtræffer der en pludselig og skadevoldende stigning i indførslen, kan Fællesskabet anmode om konsultationer med henblik på at finde en tilfredsstillende løsning på problemet. Sådanne konsultationer finder sted omgående.
   4.   Ud over den i stk. 3 indeholdte forpligtelse, og uanset konsultationerne i henhold til artikel 2, stk. 7, kan begge parter, når de af de ukrainske myndigheder udstedte licenser har nået 90 % af de kvantitative lofter for det pågældende kalenderår, anmode om konsultationer vedrørende de kvantitative lofter for dette år. Sådanne konsultationer finder sted omgående. Indtil resultaterne af disse konsultationer foreligger, kan de ukrainske myndigheder vedblive med at udstede eksportlicenser for de produkter, der er anført i bilag I, forudsat at de ikke overstiger de mængder, der er fastsat i bilag II.
   Artikel 6
   1.   Hvis stålprodukter, som er anført i bilag I, indføres i Fællesskabet fra Ukraine på vilkår, som kan påføre eller true med at påføre producenter i Fællesskabet af samme produkt væsentlig skade, giver Fællesskabet Ukraine alle relevante oplysninger med henblik på at finde en løsning, begge parter kan acceptere. Parterne indleder omgående konsultationer.
   2.   Skulle parterne under de i stk. 1 omhandlede konsultationer ikke være i stand til at nå til enighed inden for en frist på 30 dage fra Fællesskabets anmodning om konsultationer, kan Fællesskabet anvende retten til at tage initiativ til beskyttelsesforanstaltninger i henhold til bestemmelserne i partnerskabs- og samarbejdsaftalen.
   3.   Uanset bestemmelserne i denne aftale finder bestemmelserne i artikel 19 i partnerskabs- og samarbejdsaftalen anvendelse.
   Artikel 7
   1.   Tariferingen af de produkter, der er omfattet af denne aftale, baseres på Fællesskabets told- og statistiknomenklatur, i det følgende benævnt den »kombinerede nomenklatur« eller i forkortet form »KN«. Ændringer af den kombinerede nomenklatur (KN) efter de procedurer, der er gældende i Fællesskabet, for så vidt angår de produkter, der er anført i bilag I, eller afgørelser vedrørende tariferingen af produkter må ikke give anledning til en nedsættelse af de kvantitative lofter, der er fastsat i bilag II.
   2.   Oprindelsen af de produkter, der er omfattet af denne aftale, fastsættes i henhold til de i Fællesskabet gældende regler. Alle ændringer i disse oprindelsesregler meddeles regeringen for Ukraine og må ikke give anledning til en nedsættelse af de kvantitative lofter, der er fastsat i denne aftale. Procedurerne for kontrol af ovennævnte produkters oprindelse er fastlagt i protokol A.
   Artikel 8
   1.   Uden at dette berører den periodiske udveksling af oplysninger om eksportlicenser og importbevillinger i henhold til artikel 4, stk. 1, er parterne enige om med passende mellemrum at udveksle fuldstændige statistiske oplysninger vedrørende de produkter, der er anført i bilag I, idet der tages hensyn til de korteste tidsrum, i hvilke de pågældende oplysninger udarbejdes; oplysningerne skal dække eksportlicenser og importbevillinger udstedt i henhold til artikel 3 samt eksport- og importstatistikker for de pågældende produkter.
   2.   Hver af parterne kan anmode om konsultationer i tilfælde af betydelig afvigelse mellem de udvekslede oplysninger.
   Artikel 9
   1.   Uden at det berører bestemmelserne om konsultationer i forbindelse med specifikke omstændigheder i de foregående artikler, afholdes der på anmodning fra en af parterne konsultationer vedrørende ethvert problem, der opstår i forbindelse med anvendelsen af denne aftale. Under alle konsultationer udviser parterne vilje til samarbejde og bestræber sig for at bilægge de uoverensstemmelser, der er opstået.
   2.   Når der i henhold til denne aftale omgående skal afholdes konsultationer, forpligter parterne sig til at anvende alle rimelige midler for at sikre, at dette sker.
   3.   For alle andre konsultationer gælder følgende bestemmelser:

               —

               en anmodning om konsultationer indgives skriftligt til den anden part

               —

               i påkommende tilfælde følges anmodningen om konsultationer inden for en rimelig frist af en rapport, hvori der redegøres for grundene til konsultationerne

               —

               konsultationerne indledes senest en måned efter modtagelsen af anmodningen

               —

               konsultationerne skal bidrage til at finde en gensidigt acceptabel løsning inden en måned efter indledningen, medmindre fristen forlænges efter aftale mellem parterne.

         Artikel 10
   1.   Denne aftale træder i kraft på dagen for undertegnelsen. Den anvendes indtil den 31. december 2004 med alle ændringer, som parterne enes om, medmindre den opsiges i overensstemmelse med bestemmelserne i denne artikels stk. 3.
   2.   Hver af parterne kan til enhver tid foreslå ændringer af denne aftale, der kræver begge parters godkendelse og træder i kraft som aftalt af parterne.
   3.   Hver af parterne kan opsige aftalen med et varsel på mindst seks måneder. I så fald ophører aftalen ved opsigelsesfristens udløb, og de lofter, der er fastsat ved denne aftale, reduceres forholdsvis op til det tidspunkt, hvor opsigelsen træder i kraft, medmindre parterne bliver enige om andet.
   4.   Bilag I og II, erklæring nr. 1, 2, 3 og 4, det godkendte protokollat og protokol A, der er knyttet til denne aftale, udgør en integrerende del heraf.
   Artikel 11
   Denne aftale er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk, ungarsk og ukrainsk, idet hver af disse tekster har samme gyldighed.

      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüsselis
      'Eγινε στην Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmul fi Brussel,
      Gedaan te Brussel,
      Sporządzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Udfärdat i Bryssel den
      Вчинено в м.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Eυρωπαϊκή Koινóτητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Eвропейське Спiвтовариство

         За Кабiнет Мiнiстрiв Украïни

   BILAG I
   SA Fladvalsede produkter
   SA1. Bredbånd

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225200010

               7225301000

               7225309000

         SA2. Tykke plader

               7208400010

               7208512010

               7208512091

               7208512093

               7208512097

               7208512098

               7208519110

               7208519190

               7208519810

               7208519891

               7208519899

               7208522010

               7208522090

               7208528010

               7208528090

               7208530010

               7211130000

               7225401210

               7225401220

               7225404010

               7225404090

               7225406000

               7225990010

         SA3. Andre fladvalsede produkter

               7208400090

               7208530090

               7208540010

               7208540090

               7208900010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209900010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211232010

               7211233010

               7211233091

               7211238010

               7211238091

               7211290010

               7211900011

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509015

               7212509017

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310010

               7219310090

               7219321000

               7219329010

               7219329090

               7219331000

               7219339010

               7219339090

               7219341000

               7219349010

               7219349090

               7219351000

               7219359010

               7219359090

               7225401290

               7225409000

         SB Lange produkter
   SB1. Profiler

               7207198010

               7207208010

               7216311010

               7216311090

               7216319010

               7216319090

               7216321100

               7216321900

               7216329100

               7216329900

               7216331000

               7216339000

         SB2. Valsetråd

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Andre lange produkter

               7207191210

               7207191291

               7207191299

               7207205210

               7207205291

               7207205299

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900295

               7224903100

               7224903800

               7228102010

               7228102090

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         BILAG II
   KVANTITATIVE LOFTER

                  (tons)

                  Produkter

                  2004

               SA. Fladvalsede produkter

               SA1. Bredbånd

               80 007

               SA2. Tykke plader

               230 879

               SA3. Andre fladvalsede produkter

               66 608

               SB. Lange produkter

               SB1. Profiler

               13 481

               SB2. Valsetråd

               93 679

               SB3. Andre lange produkter

               122 170

      NB: SA og SB er produktkategorier
   SA1, SA2, SA3, SB1, SB2 og SB3 er produktgrupper
   GODKENDT PROTOKOLLAT
   I forbindelse med aftalen mellem Det Europæiske Fællesskab og Ukraine om handel med visse stålprodukter, som undertegnedes i Bruxelles den 22. november 2004, nåede parterne til enighed om følgende:

               —

               ved den i artikel 4, stk. 1, omhandlede udveksling af oplysninger vedrørende eksportlicenser og importbevillinger afgiver parterne disse oplysninger for såvel medlemsstaterne som Fællesskabet som helhed

               —

               indtil resultaterne af de i artikel 5, stk. 2, omhandlede konsultationer foreligger, vil regeringen for Ukraine, hvis Fællesskabet anmoder derom, samarbejde ved ikke at udstede eksportlicenser, som kunne forværre problemerne yderligere som følge af en pludselig og skadevoldende ændring af de traditionelle handelsstrømme, og

               —

               regeringen for Ukraine tager behørigt hensyn til den følsomme karakter af mindre regionale markeder i Fællesskabet, både for så vidt angår deres traditionelle behov for leverancer og undgåelse af regionale koncentrationer.

         PROTOKOL A
   AFSNIT I
   TARIFERING
   Artikel 1
   1.   Fællesskabets kompetente myndigheder forpligter sig til at underrette Ukraine om enhver ændring i den kombinerede nomenklatur for så vidt angår produkter, som er omfattet af denne aftale, inden datoen for sådanne ændringers ikrafttræden i Fællesskabet.
   2.   Fællesskabets kompetente myndigheder forpligter sig til at underrette Ukraines kompetente myndigheder om enhver afgørelse vedrørende tariferingen af produkter, der er omfattet af denne aftale, senest en måned efter, at en sådan afgørelse er truffet.
   Meddelelsen skal indeholde:

               a)

               en beskrivelse af de pågældende produkter

               b)

               de relevante KN-koder

               c)

               en begrundelse for afgørelsen.

         3.   Medfører en tariferingsafgørelse en ændring i tariferingspraksis for produkter, der er omfattet af aftalen, træder afgørelsen først i kraft, efter at Fællesskabets kompetente myndigheder har givet et varsel på 30 dage regnet fra datoen fra Fællesskabets meddelelse herom. Produkter, der er afsendt før afgørelsens ikrafttræden, er fortsat omfattet af den tidligere tariferingspraksis, forudsat at de pågældende produkter frembydes til indførsel i Fællesskabet senest 60 dage efter denne dato.
   4.   Berører en afgørelse vedrørende tarifering, som træffes af Fællesskabet, og som medfører en ændring i tariferingspraksis for et produkt, der er omfattet af aftalen, en kategori, som er undergivet kvantitative lofter, er parterne indforstået med at indlede konsultationer i overensstemmelse med de procedurer, der er beskrevet i aftalens artikel 9, stk. 3, med henblik på at opfylde forpligtelsen i henhold til aftalens artikel 7, stk. 1.
   5.   Er de kompetente myndigheder i Ukraine og på indgangstoldstedet i Fællesskabet ikke enige om tariferingen af produkter, der er omfattet af denne aftale, tariferes de pågældende produkter midlertidigt på grundlag af Fællesskabets angivelser, indtil der har fundet konsultationer sted i henhold til protokollens artikel 9 med henblik på at nå til enighed om den endelige tarifering af produkterne.
   AFSNIT II
   OPRINDELSE
   Artikel 2
   1.   Produkter med oprindelse i Ukraine efter Fællesskabets gældende forordninger om udførsel til Fællesskabet i overensstemmelse med de ordninger, der er fastlagt ved aftalen, ledsages af et certifikat for ukrainsk oprindelse, der svarer til modellen i bilaget til denne protokol.
   2.   Oprindelsescertifikatet bekræftes af de kompetente ukrainske organisationer, som i henhold til ukrainsk lovgivning er bemyndiget hertil, hvis de pågældende produkter kan betragtes som produkter med oprindelse i Ukraine.
   Artikel 3
   Oprindelsescertifikatet udstedes kun efter skriftlig anmodning fra eksportøren eller dennes hertil bemyndigede repræsentant. De kompetente ukrainske organisationer, som i henhold til ukrainsk lovgivning er bemyndiget hertil, drager omsorg for, at oprindelsescertifikatet er korrekt udfyldt, og med henblik herpå kræver de al nødvendig dokumentation fremlagt eller foretager den kontrol, de anser for påkrævet.
   Artikel 4
   Konstateringer af mindre uoverensstemmelser mellem angivelserne i oprindelsescertifikatet og i de øvrige dokumenter, der fremlægges for toldstedet med henblik på opfyldelse af indførelsesformaliteterne for varerne, medfører ikke i sig selv, at der rejses tvivl om rigtigheden af oplysningerne i certifikatet.
   AFSNIT III
   ORDNING MED DOBBELTKONTROL FOR PRODUKTER, DER ER UNDERGIVET KVANTITATIVE LOFTER
   AFDELING I
   Udførsel
   Artikel 5
   1.   De relevante ukrainske statslige myndigheder udsteder en eksportlicens for alle forsendelser fra Ukraine af stålprodukter, der er omfattet af aftalen, op til de kvantitative lofter, der er fastsat i bilag II til aftalen.
   Artikel 6
   1.   Eksportlicensen skal svare til modellen i bilaget til denne protokol og gælder for udførsel til hele Fællesskabets toldområde.
   2.   Det skal af eksportlicensen fremgå, at den pågældende produktmængde er afskrevet på det kvantitative loft, som er fastsat for det pågældende produkt i bilag II til aftalen.
   Artikel 7
   Fællesskabets kompetente myndigheder skal straks underrettes om inddragelse eller ændring af allerede udstedte eksportlicenser.
   Artikel 8
   1.   De udførte produkter afskrives på de kvantitative lofter, der er fastsat for det år, i hvilket produkterne afsendes, også selv om eksportlicensen er udstedt efter afsendelsen.
   2.   Med henblik på anvendelsen af stk. 1 anses produkterne for at være afsendt på det tidspunkt, hvor de indlades til udførsel i et transportmiddel.
   Artikel 9
   Eksportlicensen skal med henblik på anvendelsen af artikel 11 fremlægges senest den 31. marts i året efter det år, i hvilket de af licensen omfattede produkter blev afsendt.
   AFDELING II
   Indførsel
   Artikel 10
   1.   For produktgrupper, der er opført af bilag I, vil de mængder, der er omfattet af importlicenser udstedt af Fællesskabet på grundlag af Rådets afgørelse 2003/893/EF af 15. december 2003, blive afskrevet på de kvantitative lofter i bilag II, fra 1. januar 2004 og indtil denne aftales ikrafttræden.
   2.   Ved overgang til fri omsætning i Fællesskabet af stålprodukter, der er undergivet kvantitative lofter, skal der fremlægges importbevilling.
   Artikel 11
   1.   De kompetente myndigheder i Fællesskabet udsteder automatisk de i artikel 10 nævnte importbevillinger inden for en frist på højst ti arbejdsdage fra tidspunktet for importørens fremlæggelse af originaleksemplaret af den tilsvarende eksportlicens.
   2.   Importbevillingen er gyldig i fire måneder fra udstedelsestidspunktet for indførsel til hele Fællesskabets toldområde.
   3.   De kompetente myndigheder i Fællesskabet annullerer allerede udstedte importbevillinger, hvis de dertil svarende eksportlicenser er blevet trukket tilbage. Underrettes Fællesskabets kompetente myndigheder imidlertid først efter produkternes overgang til fri omsætning i Fællesskabet om, at en eksportlicens er blevet trukket tilbage eller annulleret, afskrives de pågældende mængder på det kvantitative loft for produktet.
   Artikel 12
   Konstaterer Fællesskabets kompetente myndigheder, at de samlede mængder, der er omfattet af eksportlicenser udstedt af de kompetente myndigheder i Ukraine, overstiger de lofter for produkter, der er anført i bilag II til aftalen, suspenderer fællesskabsmyndighederne al yderligere udstedelse af importbevillinger for produkter, der er undergivet de pågældende kvantitative lofter. I sådanne tilfælde underretter Fællesskabets kompetente myndigheder straks Ukraines myndigheder, og der indledes straks konsultationer i henhold til artikel 9, stk. 2, i aftalen.
   AFSNIT IV
   UDFÆRDIGELSE OG FREMLÆGGELSE AF EKSPORTLICENSER OG OPRINDELSESCERTIFIKATER SAMT FÆLLES BESTEMMELSER VEDRØRENDE UDFØRSEL TIL FÆLLESSKABET
   Artikel 13
   1.   Der kan ved udfærdigelsen af eksportlicensen og oprindelsescertifikatet tages flere kopier, der tydeligt mærkes som sådanne. Dokumenterne udfærdiges på engelsk. Udfyldes de i hånden, benyttes blæk og blokbogstaver.
   Til dokumenterne benyttes format 210 × 297 mm. Der anvendes hvidt, træfrit, skrivefast papir med en vægt på mindst 25 g/m2. Tages der ved udfærdigelse af dokumentet flere kopier, skal kun originaleksemplaret være forsynet med guillochetryk i bunden. Dette eksemplar mærkes tydeligt »original« og kopierne »copy«. Fællesskabets kompetente myndigheder accepterer alene originaleksemplaret som gyldigt med henblik på udførsel til Fællesskabet i henhold til bestemmelserne i aftalen.
   2.   Hvert dokument skal være forsynet med et standardiseret løbenummer, påtrykt eller anført på anden måde, hvorved det kan identificeres.
   Dette nummer sammensættes således:

               —

               to bogstaver som betegnelse for eksportlandet: UA

               —

               to bogstaver som betegnelse for den medlemsstat, hvor toldklareringen ventes at finde sted:

                           BE

                           =

                           Belgien

                           CZ

                           =

                           Tjekkiet

                           DK

                           =

                           Danmark

                           DE

                           =

                           Tyskland

                           EE

                           =

                           Estland

                           EL

                           =

                           Grækenland

                           ES

                           =

                           Spanien

                           FR

                           =

                           Frankrig

                           IE

                           =

                           Irland

                           IT

                           =

                           Italien

                           CY

                           =

                           Cypern

                           LV

                           =

                           Letland

                           LT

                           =

                           Litauen

                           LU

                           =

                           Luxembourg

                           HU

                           =

                           Ungarn

                           MT

                           =

                           Malta

                           NL

                           =

                           Nederlandene

                           AT

                           =

                           Østrig

                           PL

                           =

                           Polen

                           PT

                           =

                           Portugal

                           SI

                           =

                           Slovenien

                           SK

                           =

                           Slovakiet

                           FI

                           =

                           Finland

                           SE

                           =

                           Sverige

                           GB

                           =

                           Det Forenede Kongerige

               —

               et etcifret tal som betegnelse for det pågældende år og svarende til det sidste ciffer i året, f.eks. »3« for 2003

               —

               et tocifret tal mellem 01 og 99 som betegnelse for de udstedende myndigheder i eksportlandet

               —

               et femcifret, fortløbende tal mellem 00001 og 99999, som tildeles den medlemsstat, hvor toldklareringen forventes at finde sted.

         Artikel 14
   Eksportlicenserne og oprindelsescertifikaterne kan udstedes efter afskibningen af de produkter, som de vedrører. Dokumenterne skal i så fald påtegnes »issued retrospectively«.
   Artikel 15
   1.   I tilfælde af tyveri, bortkomst eller ødelæggelse af en eksportlicens eller et oprindelsescertifikat kan eksportøren hos de ukrainske statslige myndigheder, som er beføjet til at udstede licenser, eller hos de ukrainske organisationer, som er beføjet til at udstede oprindelsescertifikater i henhold til ukrainsk lovgivning, anmode om et duplikateksemplar, der udfærdiges på grundlag af de eksportdokumenter, den pågældende er i besiddelse af. Det således udstedte duplikateksemplar af licens eller certifikat skal påtegnes »duplicate«.
   2.   Duplikateksemplaret skal påføres datoen for udstedelsen af originaleksemplaret af eksportlicensen eller oprindelsescertifikatet.
   AFSNIT V
   ADMINISTRATIVT SAMARBEJDE
   Artikel 16
   Parterne arbejder nært sammen om gennemførelsen af bestemmelserne i denne protokol. Begge parter søger med henblik herpå at lette mulighederne for kontakter og udveksling af synspunkter, herunder om tekniske spørgsmål.
   Artikel 17
   For at sikre, at denne protokol anvendes korrekt, bistår parterne hinanden i forbindelse med kontrol af ægtheden og rigtigheden af oplysningerne i eksportlicenser og oprindelsescertifikater udstedt og erklæringer afgivet i henhold til denne protokol.
   Artikel 18
   Ukraine meddeler Kommissionen for De Europæiske Fællesskaber navn og adresse på de kompetente ukrainske myndigheder, som er beføjet til at udstede og kontrollere eksportlicenser og oprindelsescertifikater, sammen med prøver på de stempler og underskrifter, de anvender. Ukraine underretter også Kommissionen om alle ændringer i disse oplysninger.
   Artikel 19
   1.   Der foretages efterfølgende kontrol af oprindelsescertifikater og eksportlicenser ved stikprøve, eller når Fællesskabets kompetente myndigheder har begrundet tvivl med hensyn til certifikatets eller licensens ægthed eller rigtigheden af oplysningerne om de pågældende varers faktiske oprindelse.
   2.   I så fald tilbagesender de kompetente myndigheder i Fællesskabet oprindelsescertifikatet, eksportlicensen eller en genpart heraf til de relevante ukrainske myndigheder, om fornødent med angivelse af de reelle eller formelle grunde, der gør en undersøgelse berettiget. Er der blevet fremlagt faktura, vedlægges oprindelsescertifikatet eller licensen eller en genpart heraf. Myndighederne fremsender endvidere alle oplysninger, der er indgået, og som giver anledning til at formode, at oplysningerne i nævnte certifikat eller licens er urigtige.
   3.   Stk. 1 finder også anvendelse ved efterfølgende kontrol af de oprindelsescertifikater, der er omhandlet i denne protokols artikel 2.
   4.   Resultaterne af efterfølgende kontrol, der foretages i henhold til stk. 1 og 2, meddeles Fællesskabets kompetente myndigheder senest inden tre måneder. Det skal af de pågældende oplysninger fremgå, om omtvistede certifikat, licens eller erklæring vedrører de produkter, der faktisk er udført, og om disse produkter kan udføres i henhold til de ordninger, der er fastsat ved aftalen. På Fællesskabets anmodning skal der endvidere sammen med nævnte oplysninger fremlægges kopier af alle dokumenter, der er nødvendige for at fastlægge de faktiske omstændigheder, navnlig produkternes faktiske oprindelse. Konstateres der ved en sådan kontrol systematiske uregelmæssigheder i anvendelsen af oprindelsescertifikater, kan Fællesskabet lade indførslen af de pågældende produkter omfatte af bestemmelserne i artikel 2, stk. 1, i denne protokol.
   5.   Med henblik på efterfølgende kontrol af oprindelsescertifikater skal de relevante ukrainske myndigheder opbevare kopier af certifikaterne og dertil hørende eksportdokumenter i mindst et år efter aftalens udløb.
   6.   Anvendelse af den stikprøvekontrol, der er omhandlet i denne artikel, må ikke udgøre en hindring for de pågældende produkters overgang til fri omsætning.
   Artikel 20
   1.   Hvis det af den i artikel 19 omhandlede kontrolprocedure eller af oplysninger, som Fællesskabets eller Ukraines kompetente myndigheder er i besiddelse af, fremgår eller synes at fremgå, at bestemmelserne i denne aftale omgås eller overtrædes, søger parterne gennem et nært samarbejde og med den fornødne hurtighed at hindre en sådan omgåelse eller overtrædelse.
   2.   Med henblik herpå iværksætter de relevante ukrainske myndigheder på eget initiativ eller på anmodning af Fællesskabet de nødvendige undersøgelser af transaktioner, som for Fællesskabet udgør eller ser ud til at udgøre en omgåelse eller en overtrædelse af denne aftale. Ukraine meddeler Fællesskabet resultaterne af disse undersøgelser sammen med alle andre relevante oplysninger, der kan bidrage til at fastslå årsagen til omgåelsen eller overtrædelsen, herunder produkternes faktiske oprindelse.
   3.   Tjenestemænd udpeget af Fællesskabet kan efter aftale mellem parterne medvirke i de undersøgelser, der er omhandlet i stk. 2.
   4.   Med henblik på det i stk. 1 nævnte samarbejde udveksler de kompetente myndigheder i Fællesskabet og i Ukraine oplysninger, som en af parterne anser for nyttige med henblik på at hindre, at bestemmelserne i denne aftale omgås eller overtrædes. Denne udveksling af oplysninger kan omfatte oplysninger om samhandelen med de typer produkter, der er omfattet af denne aftale, mellem Ukraine og andre lande, navnlig i tilfælde, hvor Fællesskabet har grund til at formode, at de pågældende produkter forud for indførelsen i Fællesskabet kan have passeret Ukraines område som transitvarer. Disse oplysninger kan på Fællesskabets anmodning indbefatte genparter af alle relevante foreliggende dokumenter.
   5.   Foreligger der tilstrækkelige beviser for, at bestemmelserne i denne protokol er omgået eller overtrådt, kan de kompetente myndigheder i Ukraine og Fællesskabet aftale, at de træffer alle foranstaltninger, der er nødvendige for at forhindre en gentagelse af en sådan omgåelse eller overtrædelse.


title: 2005/528/EF: Rådets afgørelse af 2. juni 2005 om indgåelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side om en rammeaftale mellem Det Europæiske Fællesskab og Den Tidligere Jugoslaviske Republik Makedonien om de generelle principper for Den Tidligere Jugoslaviske Republik Makedoniens deltagelse i fællesskabsprogrammer

text:
               22.7.2005

               DA

               Den Europæiske Unions Tidende

               L 192/86

      RÅDETS AFGØRELSE

   af 2. juni 2005
   om indgåelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side om en rammeaftale mellem Det Europæiske Fællesskab og Den Tidligere Jugoslaviske Republik Makedonien om de generelle principper for Den Tidligere Jugoslaviske Republik Makedoniens deltagelse i fællesskabsprogrammer
   (2005/528/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, navnlig artikel 13, 71, 80, 95, 127, 137, 149, 150, 151, 152, 153, 157, 166, 175, 280 og 308, sammenholdt med artikel 300, stk. 2, første afsnit, andet punktum, artikel 300, stk. 3, andet afsnit, og artikel 300, stk. 4,
   under henvisning til forslag fra Kommissionen,
   under henvisning til samstemmende udtalelse fra Europa-Parlamentet (1), og
   ud fra følgende betragtninger:

               (1)(2)(3)(4)(5)(6)(7)(8)(9)

               Det Europæiske Råd i Thessaloniki i juni 2003 godkendte »Thessaloniki-dagsordenen for det vestlige Balkan: på vej mod europæisk integration«, ifølge hvilken fællesskabsprogrammerne skal åbnes for landene i stabiliserings- og associeringsprocessen efter de samme principper som for kandidatlandene.Kommissionen anbefaler i sin meddelelse »Forberedelse af de vestlige Balkanlandes deltagelse i Fællesskabets programmer og agenturer«, at der indgås en rammeaftale med henholdsvis Albanien, Bosnien-Hercegovina, Kroatien, Den Tidligere Jugoslaviske Republik Makedonien og Serbien og Montenegro om de generelle principper for disse landes deltagelse i fællesskabsprogrammer.I overensstemmelse med de forhandlingsdirektiver, der blev vedtaget af Rådet den 29. april 2004, har Kommissionen på Fællesskabets vegne ført forhandlinger med Den Tidligere Jugoslaviske Republik Makedonien om indgåelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side om en rammeaftale om de generelle principper for Den Tidligere Jugoslaviske Republik Makedoniens deltagelse i fællesskabsprogrammer.Aftalen blev med forbehold af senere indgåelse undertegnet på Fællesskabets vegne den 22. november 2004 i Bruxelles.For visse af de programmer, der er omfattet af aftalen, indeholder traktaten ingen anden hjemmel end artikel 308.De specifikke betingelser og vilkår, herunder det finansielle bidrag, for Den Tidligere Jugoslaviske Republik Makedoniens deltagelse i fællesskabsprogrammer fastsættes af Kommissionen på Fællesskabets vegne. Kommissionen bør med henblik herpå bistås af et særligt udvalg oprettet af Rådet.Den Tidligere Jugoslaviske Republik Makedonien kan anmode om finansiel bistand til at deltage i fællesskabsprogrammer i henhold til Rådets forordning (EF) nr. 2666/2000 af 5. december 2000 om bistand til Albanien, Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien (2) eller i medfør af lignende fremtidige forordninger om ekstern bistand fra Fællesskabet til Den Tidligere Jugoslaviske Republik Makedonien.Aftalens anvendelse bør regelmæssigt gennemgås.Protokollen vil udgøre en integrerende del af stabiliserings- og associeringsaftalen (SAA) mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, som trådte i kraft den 1. april 2004.

               (10)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side om en rammeaftale mellem Det Europæiske Fællesskab og Den Tidligere Jugoslaviske Republik Makedonien om de generelle principper for Den Tidligere Jugoslaviske Republik Makedoniens deltagelse i fællesskabsprogrammer godkendes på Fællesskabets vegne.
   Teksten til aftalen er knyttet som bilag til denne afgørelse (3).
   Artikel 2
   1.   Kommissionen bemyndiges til på Fællesskabets vegne at fastsætte de specifikke betingelser og vilkår, herunder det finansielle bidrag, for Den Tidligere Jugoslaviske Republik Makedoniens deltagelse i hvert enkelt program. Kommissionen bistås i denne opgave af et særligt udvalg oprettet af Rådet.
   2.   Hvis Den Tidligere Jugoslaviske Republik Makedonien anmoder om ekstern bistand, anvendes de procedurer, der er fastsat i forordning (EF) nr. 2666/2000, eller som fastsættes i lignende fremtidige forordninger om ekstern bistand fra Fællesskabet til Den Tidligere Jugoslaviske Republik Makedonien.
   Artikel 3
   Senest tre år efter aftalens ikrafttræden og hvert tredje år derefter vurderer Kommissionen aftalens gennemførelse og aflægger rapport herom til Rådet. Rapporten ledsages eventuelt af hensigtsmæssige forslag.
   Artikel 4
   Formanden for Rådet fremsender på Fællesskabets vegne den meddelelse, der er omhandlet i artikel 10 i aftalen.

      Udfærdiget i Luxembourg, den 2. juni 2005.

            På Rådets vegne

         L. FRIEDEN

            Formand

      (1)  Samstemmende udtalelse af 10. maj 2005 (endnu ikke offentliggjort i EUT).

      (2)  EFT L 306 af 7.12.2000, s. 1. Ændret ved forordning (EF) nr. 2415/2001 (EFT L 327 af 12.12.2001, s. 3).

      (3)  Se s. 23 i denne EUT.


title: Den Udenrigs- og Sikkerhedspolitiske Komités afgørelse (FUSP) 2016/1637 af 6. september 2016 om påbegyndelse af Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA), der bidrager til gennemførelsen af FN's våbenembargo på åbent hav ud for Libyens kyst (EUNAVFOR MED/4/2016)

text:
               10.9.2016

               DA

               Den Europæiske Unions Tidende

               L 243/14

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/1637
   af 6. september 2016
   om påbegyndelse af Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA), der bidrager til gennemførelsen af FN's våbenembargo på åbent hav ud for Libyens kyst (EUNAVFOR MED/4/2016)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets afgørelse (FUSP) 2015/778 af 18. maj 2015 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (1), særlig artikel 2b og artikel 6, stk. 1, og
   ud fra følgende betragtninger:

               (1)

               Rådets afgørelse (FUSP) 2016/993 (2) om ændring af afgørelse (FUSP) 2015/778 indsatte artikel 2b i nævnte afgørelse med henblik på som en støtteopgave for EUNAVFOR MED operation SOPHIA at bidrage til informationsdeling og gennemførelse af FN's våbenembargo på åbent hav ud for Libyens kyst.

               (2)

               I medfør af artikel 2b, stk. 2, i afgørelse (FUSP) 2015/778 gælder det, at når Den Udenrigs- og Sikkerhedspolitiske Komité har truffet afgørelse om, at de relevante betingelser er opfyldt, skal EUNAVFOR MED operation SOPHIA i det aftalte indsatsområde begynde at bidrage til gennemførelsen af FN's våbenembargo på åbent hav ud for Libyens kyst gennem inspektioner af fartøjer, som er på vej til eller fra Libyen, hvis der er rimelig grund til at antage, at de pågældende fartøjer direkte eller indirekte transporterer våben eller hertil knyttet materiel til eller fra Libyen i strid med våbenembargoen mod Libyen, og gennem relevante tiltag at beslaglægge og bortskaffe sådanne genstande, herunder med henblik på at omdirigere sådanne fartøjer og deres besætninger til en passende havn for at lette en sådan bortskaffelse, med samtykke fra havnestaten, i overensstemmelse med de relevante resolutioner fra FN's Sikkerhedsråd, herunder UNSCR 2292 (2016).

               (3)

               Den øverstbefalende for EU-operationen har forsikret PSC om, at de nødvendige betingelser for, at denne støtteopgave kan påbegyndes, er opfyldt.

               (4)

               EUNAVFOR MED operation SOPHIA bør derfor have tilladelse til i det aftalte indsatsområde at begynde at bidrage til gennemførelsen af FN's våbenembargo på åbent hav ud for Libyens kyst, jf. artikel 2b i afgørelse (FUSP) 2015/778.

               (5)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

         VEDTAGET DENNE AFGØRELSE:
   Artikel 1
   EUNAVFOR MED operation SOPHIA begynder i det aftalte indsatsområde at bidrage til gennemførelsen af FN's våbenembargo på åbent hav ud for Libyens kyst, jf. artikel 2b i afgørelse (FUSP) 2015/778.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. september 2016.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 122 af 19.5.2015, s. 31.

      (2)  Rådets afgørelse (FUSP) 2016/993 af 20. juni 2016 om ændring af afgørelse (FUSP) 2015/778 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (EUT L 162 af 21.6.2016, s. 18).


title: 2012/577/EU: Europa-Parlamentets afgørelse af 10. maj 2012 om afslutning af regnskaberne for Det Europæiske Ligestillingsinstitut for regnskabsåret 2010

text:
               17.10.2012

               DA

               Den Europæiske Unions Tidende

               L 286/205

         EUROPA-PARLAMENTETS AFGØRELSE
   af 10. maj 2012
   om afslutning af regnskaberne for Det Europæiske Ligestillingsinstitut for regnskabsåret 2010
   (2012/577/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Ligestillingsinstitut for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Ligestillingsinstitut for regnskabsåret 2010, med instituttets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

               —

               der henviser til Europa-Parlamentets og Rådets forordning (EF) nr. 1922/2006 af 20. december 2006 om oprettelse af et europæisk institut for ligestilling mellem mænd og kvinder (3), navnlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Kvinders Rettigheder og Ligestilling (A7-0132/2012),

               1.

               godkender afslutningen af regnskaberne for Det Europæiske Ligestillingsinstitut for regnskabsåret 2010;

               2.

               pålægger sin formand at sende denne afgørelse til direktøren for Det Europæiske Ligestillingsinstitut, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 173.

      (2)  EFT L 248 af 16.9.2002, s. 1.

      (3)  EUT L 403 af 30.12.2006, s. 9.

      (4)  EFT L 357 af 31.12.2002, s. 72.


title: Rådets afgørelse af 26. november 2007 om udnævnelse af et medlem fra Italien og suppleanter fra Letland og Luxembourg til bestyrelsen for Det Europæiske Arbejdsmiljøagentur

text:
               1.12.2007

               DA

               Den Europæiske Unions Tidende

               C 289/5

      RÅDETS AFGØRELSE

   af 26. november 2007
   om udnævnelse af et medlem fra Italien og suppleanter fra Letland og Luxembourg til bestyrelsen for Det Europæiske Arbejdsmiljøagentur
   (2007/C 289/06)
   RÅDET FOR DEN EUROPÆISKE UNION HAR —
   under henvisning til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (1), særlig artikel 8,
   under henvisning til den kandidatliste, som formanden for det rådgivende udvalg for sikkerhed og sundhed på arbejdspladsen har forelagt Rådet efter forslag fra de grupper af medlemmer, der repræsenterer hhv. arbejdsgiverorganisationerne og arbejdstagerorganisationerne i udvalget, og
   ud fra følgende betragtninger:

               (1)

               Ved afgørelse af 8. november 2007 (2) udnævnte Rådet medlemmerne af og suppleanterne til bestyrelsen for Det Europæiske Arbejdsmiljøagentur for perioden 8. november 2007 til 7. november 2010, bortset fra medlemmerne fra Italien, Luxembourg og Letland.

               (2)

               Der skal udnævnes et medlem fra Italien og suppleanter fra Letland og Luxembourg til de pladser, der skal besættes som repræsentanter for arbejdsgiverorganisationerne —

         TRUFFET FØLGENDE AFGØRELSE:
   Artikel 1
   Følgende udnævnes til medlem af og suppleanter til bestyrelsen for Det Europæiske Arbejdsmiljøagentur for perioden indtil den 7. november 2010:
   REPRÆSENTANTER FOR ARBEJDSGIVERORGANISATIONERNE

               Land

               Medlemmer

               Suppleanter

               Italien

               Luigi CASANO

               —

               Letland

               —

               Aleksandrs GRIGORJEVS

               Luxembourg

               —

               Robert KANZ

         Artikel 2
   Denne afgørelse offentliggøres i Den Europæiske Unions Tidende til orientering.

      Udfærdiget i Bruxelles, den 26. november 2007.

            På Rådets vegne

         J. SILVA

            Formand

      (1)  EFT L 216 af 20.8.1994, s. 1. Senest ændret ved forordning (EF) nr. 1112/2005 (EUT L 184 af 24.6.2005, s. 5).

      (2)  Endnu ikke offentliggjort i EUT.


title: 2007/5/EF,Euratom: Rådets afgørelse af 1. januar 2007 om rækkefølgen for udøvelse af formandshvervet for Rådet

text:
               4.1.2007

               DA

               Den Europæiske Unions Tidende

               L 1/11

      RÅDETS AFGØRELSE

   af 1. januar 2007
   om rækkefølgen for udøvelse af formandshvervet for Rådet
   (2007/5/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 203, stk. 2,
   under henvisning til traktaten om oprettelse af Det Europæiske Atomenergifællesskab, særlig artikel 116, stk. 2,
   under henvisning til traktaten om Den Europæiske Union, særlig artikel 28, stk. 1, og artikel 41, stk. 1, og
   ud fra følgende betragtninger:

               (1)

               Ved afgørelse 2005/902/EF, Euratom (1) har Rådet fastsat rækkefølgen for udøvelse af formandshvervet for Rådet for de stater, ader var medlemmer af EU pr. 1. januar 2006.

               (2)

               Den Europæiske Union bliver den 1. januar 2007 udvidet med to nye medlemsstater.

               (3)

               Rækkefølgen for udøvelse af formandshvervet for Rådet bør derfor fastsættes således, at de nye medlemsstater medtages, og der bør vedtages en ny afgørelse til erstatning for afgørelse 2005/902/EF, Euratom —

         TRUFFET FØLGENDE AFGØRELSE:
   Artikel 1
   1.   Rækkefølgen for medlemsstaternes udøvelse af formandshvervet fra 1. januar 2007 er fastsat i bilaget.
   2.   Rådet kan med enstemmighed på forslag fra de berørte medlemsstater beslutte, at en medlemsstat udøver formandshvervet i en anden periode end den, der følger af bilaget.
   Artikel 2
   Denne afgørelse har virkning fra den 1. januar 2007.
   Afgørelse 2005/902/EF, Euratom ophæves.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 1. januar 2007.

            På Rådets vegne

         F.-W. STEINMEIER

            Formand

      (1)  EUT L 328 af 15.12.2005, s. 60.

      BILAG

                  Tyskland

                  januar-juni

                  2007

                  Portugal

                  juli-december

                  2007

                  Slovenien

                  januar-juni

                  2008

                  Frankrig

                  juli-december

                  2008

                  Den Tjekkiske Republik

                  januar-juni

                  2009

                  Sverige

                  juli-december

                  2009

                  Spanien

                  januar-juni

                  2010

                  Belgien

                  juli-december

                  2010

                  Ungarn

                  januar-juni

                  2011

                  Polen

                  juli-december

                  2011

                  Danmark

                  januar-juni

                  2012

                  Cypern

                  juli-december

                  2012

                  Irland

                  januar-juni

                  2013

                  Litauen

                  juli-december

                  2013

                  Grækenland

                  januar-juni

                  2014

                  Italien

                  juli-december

                  2014

                  Letland

                  januar-juni

                  2015

                  Luxembourg

                  juli-december

                  2015

                  Nederlandene

                  januar-juni

                  2016

                  Slovakiet

                  juli-december

                  2016

                  Malta

                  januar-juni

                  2017

                  Det Forenede Kongerige

                  juli-december

                  2017

                  Estland

                  januar-juni

                  2018

                  Bulgarien

                  juli-december

                  2018

                  Østrig

                  januar-juni

                  2019

                  Rumænien

                  juli-december

                  2019

                  Finland

                  januar-juni

                  2020


Avis juridique important

|

31997D0642

97/642/EF, Euratom: Rådets afgørelse af 22. september 1997 om beskikkelse af et medlem af Det Økonomiske og Sociale Udvalg

EF-Tidende nr. L 272 af 04/10/1997 s. 0048 - 0048

RÅDETS AFGØRELSE af 22. september 1997 om beskikkelse af et medlem af Det Økonomiske og Sociale Udvalg (97/642/EF, Euratom) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 194,under henvisning til traktaten om oprettelse af Det Europæiske Atomenergifællesskab, særlig artikel 166,under henvisning til Rådets afgørelse 94/660/EF, Euratom af 26. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998 (1),i betragtning af, at en plads som medlem af ovennævnte udvalg er blevet ledig, efter at José Luis Mayayo Bello er afgået ved døden, hvilket Rådet blev underrettet om den 28. januar 1997,under henvisning til den kandidatliste, som den spanske regering har forelagt,efter at have indhentet udtalelse fra Kommissionen for De Europæiske Fællesskaber -TRUFFET FØLGENDE AFGØRELSE:Eneste artikel Pedro Barato Triguero beskikkes som medlem af Det Økonomiske og Sociale Udvalg som efterfølger for José Luis Mayayo Bello for den resterende del af dennes mandatperiode, dvs. indtil den 20. september 1998.Udfærdiget i Bruxelles, den 22. september 1997.På Rådets vegneF. BODENFormand(1) EFT L 257 af 5. 10. 1994, s. 20.


title: 2009/419/EF,Euratom: Rådets afgørelse af 25. maj 2009 om beskikkelse af et belgisk medlem af Det Europæiske Økonomiske og Sociale Udvalg

text:
               30.5.2009

               DA

               Den Europæiske Unions Tidende

               L 135/28

      RÅDETS AFGØRELSE

   af 25. maj 2009
   om beskikkelse af et belgisk medlem af Det Europæiske Økonomiske og Sociale Udvalg
   (2009/419/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til afgørelse 2006/651/EF, Euratom (1),
   under henvisning til indstilling fra den belgiske regering,
   under henvisning til Kommissionens udtalelse, og
   ud fra følgende betragtning:
   Der er blevet en plads ledig som medlem af Det Europæiske Økonomiske og Sociale Udvalg efter Christine FAES fratræden —
   TRUFFET FØLGENDE AFGØRELSE:
   Artikel 1
   Ronny LANNOO, Adviseur-generaal UNIZO, beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 25. maj 2009.

            På Rådets vegne

         J. ŠEBESTA

            Formand

      (1)  EUT L 269 af 28.9.2006, s. 13.


title: Rådets afgørelse af 12. december 2014 om vedtagelse af Rådets holdning til forslag til Den Europæiske Unions ændringsbudget nr. 5 for regnskabsåret 2014

text:
               20.12.2014

               DA

               Den Europæiske Unions Tidende

               C 461/17

         RÅDETS AFGØRELSE
   af 12. december 2014
   om vedtagelse af Rådets holdning til forslag til Den Europæiske Unions ændringsbudget nr. 5 for regnskabsåret 2014
   (2014/C 461/09)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, og
   ud fra følgende betragtninger:

               —

               Unionens budget for regnskabsåret 2014 blev endeligt vedtaget den 20. november 2013 (2).

               —

               Kommissionen forelagde den 8. september 2014 et forslag med et forslag til ændringsbudget nr. 5 til det almindelige budget for regnskabsåret 2014 —

         VEDTAGET DENNE AFGØRELSE:
   Eneste artikel
   Rådets holdning til forslaget til Den Europæiske Unions ændringsbudget nr. 5 for regnskabsåret 2014 blev vedtaget den 12. december 2014.
   Den fuldstændige tekst kan læses eller downloades på Rådets websted: http://www.consilium.europa.eu

      Udfærdiget i Bruxelles, den 12. december 2014.

            På Rådets vegne

         S. GIANNINI

            Formand

      (1)  EUT L 298 af 26.10.2012, s. 1.

      (2)  EUT L 51 af 20.2.2014, s. 1, med berigtigelse i EUT L 111 af 15.4.2014, s. 96, i EUT L 124 af 25.4.2014, s. 30, og i EUT L 322 af 7.11.2014, s. 1.


title: 2012/2/EU: Rådets afgørelse af 19. december 2011 om beskikkelse af et dansk medlem af Regionsudvalget

text:
               5.1.2012

               DA

               Den Europæiske Unions Tidende

               L 2/6

         RÅDETS AFGØRELSE
   af 19. december 2011
   om beskikkelse af et dansk medlem af Regionsudvalget
   (2012/2/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den danske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015. Den 25. maj 2010 blev Jan BOYE beskikket som medlem indtil den 25. januar 2015 ved Rådets afgørelse 2010/303/EU (3), efter at Jens Jørgen NYGAARD var trådt tilbage.

               (2)

               Der er blevet en plads ledig som medlem af Regionsudvalget, efter at Jan BOYE er afgået ved døden —

         VEDTAGET DENNE AFGØRELSE:
   Artikel 1
   Som medlem af Regionsudvalget beskikkes for den resterende del af mandatperioden, dvs. indtil den 25. januar 2015:

               —

               Søren Pape POULSEN, borgmester, Viborg Kommune.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 19. december 2011.

            På Rådets vegne

         M. KOROLEC

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.

      (3)  EUT L 129 af 28.5.2010, s. 69.


Vigtig juridisk meddelelse

|

31981D0359

81/359/EØF: Rådets afgørelse af 28. april 1981 om indgåelse af aftaler om frivillig eksportbegrænsning med Østrig, Island, Polen og Rumænien for fåre- og gedekød

EF-Tidende nr. L 137 af 23/05/1981 s. 0001 - 0001 den spanske specialudgave: Kapitel 03 bind 21 s. 0214  den portugisiske specialudgave: Kapitel 03 bind 21 s. 0214  tjekkisk specialudgave kapitel 03 bind 05 s. 35  - 35 estisk specialudgave kapitel 03 bind 05 s. 35  - 35 ungarsk specialudgave kapitel 03 bind 05 s. 35  - 35 litauisk specialudgave kapitel 03 bind 05 s. 35  - 35 lettisk specialudgave kapitel 03 bind 05 s. 35  - 35 maltesisk specialudgave kapitel 03 bind 05 s. 35  - 35 polsk specialudgave kapitel 03 bind 05 s. 35  - 35 slovakisk specialudgave kapitel 03 bind 05 s. 35  - 35 slovensk specialudgave kapitel 03 bind 05 s. 35  - 35

		Rådets afgørelseaf 28. april 1981om indgåelse af aftaler om frivillig eksportbegrænsning med Østrig, Island, Polen og Rumænien for fåre- og gedekød(81/359/EØF)RÅDET FOR DE EUROPÆISKE FÆLLESSKABER HARunder henvisning til traktaten om oprettelse af Det Europæiske Økonomiske Fællesskab, særlig artikel 113,under henvisning til henstilling fra Kommissionen, ogud fra følgende betragtninger:Kommissionen har indledt forhandlinger med tredjelande, der er leverandører af fåre- og gedekød eller levende får og geder, med henblik på at nå frem til aftaler om frivillig begrænsning af eksporten til Fællesskabet;Kommissionen er nået frem til en aftale med Østrig, Island, Polen og Rumænien;på grundlag af disse aftaler kan samhandelen foregå i harmoni med den fælles markedsordning for denne sektor —TRUFFET FØLGENDE AFGØRELSE:Artikel 11. På Det europæiske økonomiske Fællesskabs vegne godkendes de aftaler om handel med fåre- og gedekød, der er indgået i form af brevveksling med følgende lande:- Østrig,- Island,- Polen,- Rumænien.2. Teksten til aftalerne er knyttet som bilag til denne afgørelse.Artikel 2Formanden for Rådet bemyndiges til at udpege den person, der er beføjet til at undertegne de i artikel 1 nævnte aftaler med bindende virkning for Fællesskabet.Udfærdiget i Luxembourg, den 28. april 1981.På Rådets vegneJ. de KoningFormand--------------------------------------------------


title: 2004/816/EF, Euratom: Rådets afgørelse af 19. november 2004 om beskikkelse af et lettisk medlem af Det Europæiske Økonomiske og Sociale Udvalg

text:
               2.12.2004

               DA

               Den Europæiske Unions Tidende

               L 357/32

      RÅDETS AFGØRELSE

   af 19. november 2004
   om beskikkelse af et lettisk medlem af Det Europæiske Økonomiske og Sociale Udvalg
   (2004/816/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til Rådets afgørelse af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),

         under henvisning til den kandidatliste, som den lettiske regering har forelagt, og
   efter at have indhentet udtalelse fra Kommissionen for De Europæiske Fællesskaber —
   TRUFFET FØLGENDE AFGØRELSE:
   Eneste artikel
   Vitalijs GAVRILOUS beskikkes som medlem af Det Europæiske Økonomiske og Sociale Udvalg som efterfølger for Ieva JAUNZEME for den resterende del af dennes mandatperiode, dvs. indtil den 20. september 2006.

      Udfærdiget i Bruxelles, den 19. november 2004.

            På Rådets vegne

         J. P. H. DONNER

            Formand

      (1)  EFT L 253 af 21.9.2002, s. 9.